ที่ร่องก้นมีอาการคัน และเป็นปื้นแดงๆ ชมพูๆ บางครั้งหากโดนน้ำจะแสบ เหมือนเป็นแผลฉีกประมาณนั้นเลยครับ รบกวนคุณช่วยดูได้มั้ยครับว่าเป็นอะไร เกิดจากอะไร และรักษาอย่างไรครับ มีรูปแนบครับ 
สวัสดีค่ะ การมีปื้นแดง คัน เป็นขุยที่บริเวณร่องทวารหนักดังกล่าวมานั้น อาจจะเกิดจาก การมีแผลฉีกขาดหรือถลอกจากการเสียดสี แผลจากการโดนสารที่ก่อให้เกิดการระคายเคือง ผื่นภูมิแพ้ผิวหนัง การติดเชื้อราที่ผิวหนัง การแพ้ยาแต่มักมีผื่นขึ้นตามตัวด้วยโดยในเบื้องต้นไม่ไปแกะเกาบริเวณที่เป็น ใช้น้ำเปล่าสะอาดล้างภายนอก ใส่เสื้อผ้าระบายอากาศได้ดีไม่อับชื้น ถ้าเจ็บที่แผลมาก แผลฉีกเป็นแผลเปิดอาจใช้น้ำเกลือทางการแพทย์ชุบเช็ดทำความสะอาดเบาๆได้ และยังไม่ควรซื้อยาฆ่าเชื้อใดๆมาใช้เองหากได้ทำแผลอย่างถูกต้อง ไม่มีการไปเสียดสีหรือไปสัมผัสสารที่ก่อให้เกิดการระคายเคืองอีก อาการอาจจะค่อยๆดีขึ้นได้ แต่ยังคงเป็นเยอะ แผลลุกลาม แสบ แดง คันมาก ควรไปพบแพทย์เพื่อตรวจเพิ่มเติม